Pôle d'échange

E Pôle d'échange ass eng Plaz, wou verschidden Transportreseauen openeentreffen, mam Zil fir d'Intermodalitéit tëscht den eenzelen Transportmodusse fir d'Passagéier méi einfach ze maachen.

Pôle-d'échangë charakteriséiere sech duerch d'Villfalt vun Transportmëttelen op der selwechter Plaz: Goen, Vëlofueren, Bus, Tram, Metro, Zuch oder souguer de Fliger. De Privatauto gehéiert an de Pôle-d'échangen dacks zu den „aneren“ Transportmodussen.

Déi Plazen, déi speziell als Schnëttstell tëscht dem Auto an dem ëffentlechen Transport ausgeluecht sinn, si gemenkerhand Park-and-ride-Anlagen (P+R).

D'Pôle-d'échangë beschränke sech net just op déi technesch Verbindung vun den Transportreseauen, mä se hunn och eng urban Funktioun, andeem se sech an d'urbaant Ëmfeld integréieren.

Eng zousätzlech Funktioun vun de Pôle-d'échangen ass, fir verschidde Servicer unzebidden: Déi kënnen an Zesummenhang mam Transport (Billjeesverkaf, Beschëlderung, Tarifikatioun, …), mat der Stad (urban Informatiounen, Aktivitéiten, …), oder mat aneren Déngschtleeschtungen (Fräizäitariichtungen, Sécherheet, …) stoen.

Pôle-d'échangë kënne vu ganz ënnerschiddleche Gréisste sinn, vum  einfachen Uneneeknëppe vun en puer Bushalten, iwwer méi grouss Amenagementer, wou déi verschidden Transportmëttele mat aneren urbanen Ariichtungen (Akafszentrum, Wunnengen, Büroen, …) kombinéiert sinn, bis bei grouss international Garen.

 Beispiller 
 Zu Lëtzebuerg 
 Gare centrale
 Pôle d'échange Fluchhafen
 Pôle d'échange Lycée Bouneweg
 Pôle d'échange Ettelbréck
 Pôle d'échange Cents-Hamm
 Pôle d'échange Cloche d'or
 Pôle d'échange Luxexpo
 Pôle d'échange Étoile
 Pôle d'échange Héienhaff
 Pôle d'échange Houwald
 Pôle d'échange Iechternach
 Pôle d'échange Rout Bréck-Pafendall

 Aner Länner 
 Gare du Nord zu Paräis
 Gare Lyon Part-Dieu zu Lyon
 Gare King's Cross St. Pancras zu London
 Lehrter Hauptbahnhof zu Berlin
 Gare Milano Centrale zu Mailand

 Um Spaweck